Әлихан Смаилов президенттің сайлауалды бағдарламасының орындалатынына уәде берді
"Әлихан Смаилов президенттің сайлауалды бағдарламасының орындалатынына уәде берді" | "https://abai.kz/post/160815"
TITLE: Әлихан Смаилов президенттің сайлауалды бағдарламасының орындалатынына уәде берді
URL: https://abai.kz/post/160815
META: "Әлихан Смаилов президенттің сайлауалды бағдарламасының орындалатынына уәде берді" | "https://abai.kz/post/160815"
DATE: 22.11.2022
AUTHOR(s): Abai.kz
TOTAL WORDS: 92
TEXT: Үкімет алдағы 7 жылда президенттің сайлауалды бағдарламасын іске асырады. Бұл туралы ҚР Премьер-Министрі Әлихан Смайылов айтты. «Экономикада, әлеуметтік салада және өңірлік саясаттағы түбегейлі өзгерістер осы сайлауалды бағдарламаның негізі болып табылады. Барлық мемлекеттік органдар мен ведомстволар осы мақсат үшін, яғни әділетті Қазақстан құру жолында халықтың мүддесіне сай күш біріктіріп, жұмыла еңбек етуі тиіс. Біз әлеуметтік-экономикалық мәселелерді шешуге бағытталған барлық стратегиялық құжаттардың, бағдарламалар мен жобалардың нақты іске асуын қамтамасыз етуіміз керек. Сондай-ақ, Үкіметтің жұмысы негізінен экономиканы демонополизациялауға, кәсіпкерлік қызметті ынталандыруға, азаматтардың табысын арттыруға, білім беру мен денсаулық сақтау жүйелерін жаңғыртуға бағытталады»,-деді Әлихан Смайылов. Abai.kz
